Райнер Мария Рилке
Самота

Превод от немски: Петър Велчев, 1979

chitanka.info

На дъжд прилича самотата.

Тя от морето расне в небесата,

надига се от мака на полята

и от небето — то е нейна къща —

вали върху града и го обгръща.

Когато капят часове студени

и уличките утрен здрач обвива,

когато две тела неутолени

все тъй желаната любов не слива

и въпреки омразата горчива,

едно легло отрежда им съдбата:

като река е буйна самотата…

1902

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.